একই গ্রামের ইছাক খন্দকার বলেন, এক পাখি জমিতে পাট চাষের যে খরচ হয় তাতে প্রথমেই জমি তৈরির জন্য চাষ দিতে ৫শ’ টাকা, বীজ ক্রয় করতে ১শ’ টাকা, সার কিনতে ৫শ’ টাকা, সেচ দিতে ৬শ’ টাকা, ক্ষেত নিরাতে প্রথম দফায় দুইজন শ্রমিকের মজুরি ৮শ’ টাকা, দ্বিতীয় নিরানিতে আবারও ৮শ’ টাকা, এরপর পাট কাটতে তিন জন শ্রমিকের মুজুরি ১৫শ’ টাকা, ক্ষেত থেকে পাট কেটে জাগ দেয়ার জন্য জলায় নিতে শ্রমিকের মজুরী ৫শ’ টাকা এবং সবশেষে সেই পাট পঁচার পর ধুয়ে রোদে শুকাতে তিনজন শ্রমিকের মজুরী ১৫শ’ টাকা খরচ হয়। এছাড়াও কৃষকের নিজেরও শ্রম দিতে হয়। এখন এতো পরিশ্রম ও টাকা খরচ করে পাট বিক্রি করে তিনি লাভ করবেন কিভাবে? পাটের দাম সর্বনি¤œ ৩ হাজার টাকা হলে তারা ক্ষতি পুষিয়ে নিতে পারবেন বলে জানান।